গত ১৯ মার্চ তার ওয়ার্ডবাসীর মাঝে স্মার্টকার্ড বিতরণে সিরিয়ালে দাঁড়ানো নিয়ে স্থানীয় এক আওয়ামী লীগ নেতা ক্ষুব্ধ হন। ওই সময় ফতুল্লা মডেল থানা পুলিশ তাকে গ্রেপ্তার করে নিয়ে যায়। ফতুল্লা মডেল থানা পুলিশের ভারপ্রাপ্ত কর্মকর্তা শাহ মোহাম্মদ মঞ্জুর কাদের তখন জানিয়েছিলেন, খোরশেদ জাতির জনক বঙ্গবন্ধু ও প্রধানমন্ত্রী শেখ হাসিনাকে নিয়ে কটূক্তি করেছেন- তাই তাকে আটক করা হয়। তবে পরবর্তীতে তাকে নাশকতার মামলায় আদালতে রিমান্ড চেয়ে পাঠানো হয়। ওই মামলায় তাকে রিমান্ডে নেয় দুই দিন। তারপর আরও দুইবার তাকে কারাগারের সামনে থেকে গ্রেপ্তার করে অপর দুটি মামলায় রিমান্ডে নেয় পুলিশ। গত ২৩ মে ও গত ১৩ জুন খোরশেদকে শ্যোন এরেস্ট দেখানো হয়।